Document ID: 31992R3463

KOMISSION ASETUS (ETY) N:o 3463/92,
annettu 30 päivänä marraskuuta 1992,
hedelmä- ja vihannesalalla ostohintoihin sovellettavien muuntokertoimien vahvistamisesta annetun asetuksen N:o 3587/86 liitteen XV muuttamisesta omenien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1754/92(), ja erityisesti sen 16 artiklan 4 kohdan,
sekä katsoo, että
ostohintoihin sovellettavista mukautuskertoimista hedelmä- ja vihannesalalla annetun komission asetuksen (ETY) N:o 3587/86(), sellaisena kuin se on viimeksi muutettuna asetuksella (ETY) N:o 3214/92(), 2 artiklassa säädetään, että markkinoilta vedettyjen tuotteiden vetäytymishintaan lisätään kyseisen asetuksen liitteessä XV esitetty summa, jos tuotteet jaellaan ilmaiseksi kertakäyttöpakkauksissa,
kyseisessä liitteessä XV esitettävä omenoihin liittyvä summa olisi mukautettava ottaen huomioon pakkauskustannusten kehitys,
on suotavaa, että tätä asetusta sovelletaan 12 päivään marraskuuta 1992 markkinoilta vedettyjen merkittävien omenamäärien ilmaisen jakelun helpottamiseksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3587/86 liitteen XV "2 ARTIKLASSA TARKOITETTU SUMMA" toisessa luetelmakohdassa "omenat" oleva summa "4,- ecua/100 kg netto" summalla "7,0 ecua/100 kg netto".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 12 päivään marraskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1992.

Labels: 2
17